पोखरा, २३ माघ । कम्प्युटर एसोसिएसन नेपाल महासंघ (क्यान) कास्कीले डिजिकम क्यान इन्फोटेकको तयारीलाई तिब्र बनाएको छ । फागुन ४ देखि ८ गतेसम्म पोखराको नयाँबजार स्थित प्रदर्शनी केन्द्रमा आयोजित इन्फोटेकको तयारी अन्तिम चरणमा पुगेको क्यान कास्कीका अध्यक्ष युवराज पौडेलले जानकारी दिए । इन्फोटेकको करिब ९० प्रतिशत स्टल बुकिङ भइसकेको पौडेलले बताए । इन्फोटेकमा १ सय २० वटा स्टल रहनेछन् । सूचना तथा प्रविधि क्षेत्रमा भित्रिएका नविनतम प्रविधिलाई इन्फोटेकमा भित्र्याइने प्रथम उपाध्यक्ष नविन पौडेलले जानकारी दिए…
